**Csanytelek Község Önkormányzata**

***Polgármestere***

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/989-1/2023.

**E l ő t e r j e s z t é s**

**Csanytelek Község Önkormányzata Képviselő-testülete mellett működő**

**Pénzügyi Ellenőrző, Foglalkoztatáspolitikai és Településfejlesztési Bizottság 2023. májusi ülésére**

**Tárgy:** *„Csanytelek Község Díszpolgára” cím adományozására javaslat*

**Tisztelt Bizottság!**

Tájékoztatom Önöket arról, hogy az önkormányzat szervezeti és működési szabályzatáról szóló 14/2015. (XI. 27.) önkormányzati rendelet, valamint a „Csanytelek Község Díszpolgára” cím alapításáról és adományozása rendjéről szóló 18/2012. (X. 26.) önkormányzati rendelet 4. § (1) bekezdés a) pontja szerinti jogosítottként eljárva

*2023. évre vonatkozóan*

***nem teszek javaslatot Csanytelek Község Díszpolgári cím viselésére jogosított személyére.***

Ennek indoka, hogy olyan élő személyt, aki méltó e cím viselésére és vállalja az azzal járó kötelezettséget, nem találtam a településen, ezért döntöttem akként, hogy nem élek ezzel a jelölési lehetőséggel.

A fent írt önkormányzati rendelet 4. § (2) bekezdésben foglalt kötelezettségemnek eleget téve számolok be arról, hogy 2023. április 30. napjáig *nem érkezett javaslat* a testület mellett működő bizottsági tagoktól, a helyben működő civil szervezetek vezetőitől, a településen működő intézmények vezetőitől és a település lakossága köréből sem. Erre a tényre tekintettel nem lehetett ajánlást megfogalmazni a *Pénzügyi Ellenőrző, Foglalkoztatáspolitikai és Településfejlesztési Bizottság* számára, mint az SZMSZ 24. § (1) bekezdés b) pontja, bh) alpontja szerint jogosított számára, mely szervezet jogosult a testület felé javaslatot megtenni.

**Tisztelt Bizottság!**

Indítványozom, hogy 2023. évben a Képviselő-testület ***ne adja ki a Csanytelek Község Díszpolgári címet.*** Kezdeményezem az erre irányuló határozati javaslatban és a *Pénzügyi Ellenőrző, Foglalkoztatáspolitikai és Településfejlesztési Bizottság* határozatába foglalását és annak Képviselő-testület számára való ajánlását.

C s a n y t e l e k, 2023. május 19.

Tisztelettel:

………………………………………

Erhard Gyula polgármester

**…/2023. (V. .. .) PEFTB határozat**

**Tárgy:** *„Csanytelek Község Díszpolgára” cím adományozására javaslat*

**H a t á r o z a t**

Csanytelek Község Önkormányzata Képviselő-testülete *Pénzügyi Ellenőrző, Foglalkoztatáspolitikai és Településfejlesztési Bizottsága* megtárgyalta a fenti tárgyban Polgármester úr által írásban benyújtott előterjesztésében írtakat és az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés b) pontja, bh) alpontja szerinti jogalapon és rögzíti. hogy a „Csanytelek Község Díszpolgára” cím alapításáról és adományozása rendjéről szóló 18/2012. (X. 26.) önkormányzati rendelet 4. § (1) bekezdés szerinti jogosított körben nem történt javaslattétel a (2) bekezdésben írt határidőben, ezért arra érdemes személy jelölésére a Bizottság nem élt előzetes ajánlattal, ezért azt javasolja, hogy **2023. évben a testület *ne adja ki a Csanytelek Község Díszpolgára címet.***

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke (Helyben)
* Irattár